Informatīvais ziņojums

**Par Bulduru Dārzkopības vidusskolas darbības modeli**

Informatīvais ziņojums sagatavots, lai izpildītu Ministru kabineta 2020. gada 18. augusta sēdes protokola Nr. 49 46.§ “Informatīvais ziņojums “Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2021., 2022. un 2023. gadam” un likumprojekta “Par valsts budžetu 2021. gadam” izstrādes procesā” 8.4. apakšpunktā doto uzdevumu.

**I. Situācijas apraksts**

Bulduru Dārzkopības vidusskolas pirmsākumi meklējami 1899. gadā, kad tika nodibināta Ķeizariskās Krievijas Dārzkopības Rīgas nodaļa. 1905. gadā Dārzkopības biedrība saņēma no valsts bezmaksas lietošanā Bilderliņu kroņa muižu ar 153 pūrvietām zemes dārzkopības skolas izveidei. Savukārt 1911. gads uzskatāms par izglītības iestādes sākumu.

Tādējādi**Bulduru Dārzkopības vidusskola** **ir ne tikai izglītības iestāde**, bet arī **viens no dārzkopības nozares simboliem.**

Saskaņā ar Ministru kabineta 2004. gada 3. marta rīkojuma Nr. 141 “Par profesionālās izglītības iestāžu nodošanu Izglītības un zinātnes ministrijas padotībā” 4.4. apakšpunktu Izglītības un zinātnes ministrija (turpmāk – IZM) kļuva par valsts kapitāla daļu turētāju bezpeļņas organizācijā valsts sabiedrībā ar ierobežotu atbildību “Bulduru Dārzkopības vidusskola” (turpmāk – BDV).

Dažādu iemeslu dēļ, kuri izklāstīti arī IZM 2014. gada 16. septembra informatīvajā ziņojumā “Par valsts sabiedrības ar ierobežotu atbildību “Bulduru Dārzkopības vidusskola” finansiālo stāvokli”), BDV bija nonākusi kritiskā finansiālā stāvoklī, tāpēc Ministru kabinets uzdeva IZM sadarbībā ar Zemkopības ministriju (turpmāk – ZM) rast risinājumus BDV turpmākai darbībai.

BDV attīstības jautājumu risināšanā proaktīvi iesaistījās arī dārzkopības nozares pārstāvji, dibinot [Bulduru dārzkopības skolas attīstības biedrīb](https://parbulduriem.weebly.com/)u ( <https://parbulduriem.weebly.com/> ).

Kopīga darba rezultātā 2017. gada 15. janvārī stājās spēkā **likums “Par sabiedrību ar ierobežotu atbildību “Bulduru Dārzkopības vidusskola””** (turpmāk – likums), kura mērķis ir nodrošināt BDV darbību un finansēšanu.

Likumā noteikts, ka:

1. BDV ir kapitālsabiedrība, kurā visas kapitāla daļas pieder atvasinātai publiskai personai – Latvijas Lauksaimniecības universitātei (turpmāk – LLU), no 2022.gada 1.septembra Latvijas Biozinātņu un tehnoloģiju universitāte (turpmāk – LBTU);
2. BDV mērķis ir uzturēt un pilnveidot mācību, metodisko, materiālo un organizatorisko bāzi, lai sagatavotu kvalificētus speciālistus dārzkopībā un ar to saistītajās jomās. BDV pamatuzdevums ir nodrošināt iespēju personām pēc pamatizglītības vai vidējās izglītības iegūšanas apgūt profesionālās vidējās izglītības programmas dārzkopībā un ar to saistītajās jomās, kā arī radīt iespēju turpināt izglītības ieguvi atbilstošās programmās LBTU;
3. valsts finansē BDV profesionālās vidējās izglītības programmu īstenošanas izmaksas, ievērojot Ministru kabineta noteikto izglītības programmu īstenošanas izmaksu minimumu uz vienu izglītojamo un izglītojamo skaitu attiecīgajā izglītības programmā. ZM nosaka valsts finansēto izglītojamo vietu skaitu BDV profesionālās vidējās izglītības programmās;
4. BDV tai piederošos nekustamos īpašumus izmanto savām vajadzībām, kā arī ienākumu gūšanai, lai nodrošinātu tās īstenoto izglītības procesu. BDV piederošo nekustamo īpašumu drīkst atsavināt, ieķīlāt vai citādi apgrūtināt ar lietu tiesībām, ja pieņemts BDV valdes lēmums un attiecīgā darījuma veikšanai saņemta LBTU Senāta un Ministru kabineta piekrišana. Darījuma rezultātā iegūtos finanšu līdzekļus drīkst izmantot tikai BDV infrastruktūras attīstībai.

Izvērtējot iespējamos BDV juridiskos statusus un kā piemērotāko izvēloties kapitālsabiedrības statusu, tika ņemti vērā sekojoši apsvērumi:

1. LBTU pārņēma BDV kritiskā stāvoklī, t.i., ar nolietotu mācību un izglītojamo sadzīves infrastruktūru un neatbilstošu izglītības programmu īstenošanai nepieciešamo materiāltehnisko bāzi.

BDV mācību korpusa telpu platība ir aptuveni četras reizes lielāka, nekā nepieciešams esošajam izglītojamo skaitam, un dienesta viesnīcas pēdējo reizi tika remontētas 1983. gadā;

1. Skolas neatbilstošā materiāltehniskā nodrošinājuma un sadzīves apstākļu, kā arī sagrautā publiskā tēla un neskaidrības par skolas turpmāko darbību dēļ, skolā bija būtiski samazinājies izglītojamo skaits.
2. Ministru kabineta 2007. gada 2. oktobra noteikumos Nr. 655 “Noteikumi par profesionālās izglītības programmu īstenošanas izmaksu minimumu uz vienu izglītojamo”) (turpmāk – noteikumi Nr. 655) iekļautās profesionālās vidējās izglītības programmu bāzes finansējuma un programmu izmaksu minimālie koeficienti neatbilst reālajām programmu realizācijas izmaksām.
3. BDV pieder nekustamie īpašumi, kuri ir izmantojami izglītības procesa nodrošināšanā, praktisko iemaņu stiprināšanā un kuru apsaimniekošanas rezultātā iespējams gūt ienākumus izglītības procesa nodrošināšanai;
4. BDV, īstenojot izglītības procesu, tiek radīta produkcija (stādi, ziedi, kompozīcijas u.c.) un sniegti pakalpojumi, ko var realizēt par tirgus cenu, ieņēmumus no tiem novirzot izglītības procesa nodrošināšanai.

No 2017. gada BDV galvenokārt ir strādājusi divos virzienos:

* + - 1. **Valsts budžeta finansēto izglītojamo skaita stabilizēšana un palielināšana, izglītības programmu (turpmāk – IP) pilnveide, jaunu IP, tostarp, maksas, izveide.**

Izglītojamo skaita pozitīvās dinamikas pamatā ir gan aktīva skolas komunikācija sociālajos medijos un veiksmīga skolas tēla veidošana, gan sadarbība ar nozares pārstāvjiem, attīstot skolas mācību vidi un programmu piedāvājumu un nodrošinot izglītojamiem pēctecību programmu tālākai apguvei LBTU.

1. tabula

**Izglītojamo skaits valsts budžeta finansētās grupās**

|  |  |  |  |  |  |
| --- | --- | --- | --- | --- | --- |
|  | **2017.** | **2018.** | **2019.** | **2020.** | **2021.** |
| Dārzkopība *(dārzkopis)* | 9 | 10 |  |  |  |
| Dārzkopība *(dārzkopības tehniķis)* | 21 | 38 | 46 | 47 | 49 |
| Dārznieks | 17 | 1 |  |  |  |
| Stādu audzēšana *(dārzkopis stādu audzētājs)* |  | 5 | 13 |  |  |
| Dārzkopība *(dārzkopības tehniķis)* 1,5 g. |  |  | 3 | 7 |  |
| Augkopība *(augkopis)* |  |  |  |  |  |
| Dārzu un parku kopšana *(parka dārznieks)* | 7 | 7 | 6 |  |  |
| Dārzu un parku kopšana *(ainavu tehniķis, ainavu būvtehniķis)* |  |  |  | 13 | 15 |
| Būvniecība *(ainavu būvtehniķis)* |  |  | 5 | 3 | 11 |
| Dārzu un parku kopšana *(arborists/kokkopis)* |  |  | 8 | 8 | 12 |
| Ēdināšanas pakalpojumi *(ēdināšanas pakalpojumu speciālists)* | 73 | 70 | 49 | 30 | 16 |
| Ēdināšanas pakalpojumi *(pavārs)* |  |  | 6 | 25 | 43 |
| Ēdināšanas pakalpojumi *(pavāra palīgs)* |  |  |  |  |  |
| Floristikas pakalpojumi *(floristikas speciālists)* | 4 | 3 | 6 | 5 | 17 |
| Tūrisma pakalpojumi *(ekotūrisma speciālists)*  |  |  | 2 |  |  |
| Viesnīcu pakalpojumi *(viesmīlības pakalpojumu speciālists)* |  |  | 6 | 21 | 33 |
| Viesnīcu pakalpojumi *(viesnīcas istabenis)* |  |  | 12 |  |  |
| Viesnīcu pakalpojumi *(viesnīcu pakalpojumu speciālists)* | 9 | 8 |  | 10 | 9 |
| **Kopā:** | **140** | **142** | **162** | **169** | **205** |

Piecu gadu laikā **izglītojamo skaits ir palielinājies par 46% (1. tabula),** bet budžeta finansējums (7. tabula) palicis gandrīz nemainīgs. Valsts budžeta finansējuma izmaiņas saistās ar pedagogu atalgojuma palielinājumu un Covid-19 pārvarēšanai piešķirto finansējumu.

2. tabula

**Izglītojamo skaits maksas grupās**

|  |  |  |  |  |  |  |
| --- | --- | --- | --- | --- | --- | --- |
| Programma | **2017.** | **2018.** | **2019.** | **2020.** | **2021.** | **2022\*** |
| Dārzu un parku kopšana *(parka dārznieks)* | 24 | 26 | 19 | 13 | 10 | 0 |
| Stādu audzēšana *(dārzkopis stādu audzētājs)* | 21 | 31 | 25 | 12 | 6 | 0 |
| Dārzu un parku kopšana *(arborists/kokkopis)* |  | 12 | 10 | 10 | 26 | 8 |
| Dārzkopība *(dārzkopības tehniķis)* |  |  |  | 18 | 17 | 21 |
| Būvniecība *(ainavu būvtehniķis)* |  |  |  |  | 10 | 20 |
| Koku kopšanas darbu pamati (profesionālā pilnveide) |  |  |  | 31 |  |  |
| Floristikas pamati (profesionālā pilnveide) |  |  | 25 | 14 | 9 | 22 |
| **Kopā** | **45** | **69** | **79** | **98** | **78** | **71** |

\*uz informatīvā ziņojuma sagatavošanas brīdi

Piecu gadu laikā **izglītojamo skaits maksas grupās ir palielinājies par 57 %.** BDV pozitīvā absolventu dinamika atspoguļota tabulā Nr.3

3. tabula

**Absolventu skaits**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Kvalifikācija** | **2017** | **2018** | **2019** | **2020** | **2021** | **2022** |
| Valsts budžeta programmās | Stādu audzēšana | 8 |  | 6 |  |  |  |
| Parka dārznieks | 16 |  | 11 |  |  |  |
| Dārznieks | 14 | 6 |  |  |  |  |
| Dārzkopis |  | 18 |  |  |  |  |
| Dārzkopības tehniķis |  |  |  | 10 | 10 | 22\* |
| Floristikas speciālists | 9 |  | 14 |  | 10 | 12\* |
| Kokkopis |  |  | 4 | 3 | 6 | 6 |
| Ainavu būvtehniķis |  |  |  | 8 | 8 | 7\* |
| Ēdināšanas pak.  | 17 | 17 | 9 | 18 | 7 | 10 |
| Viesnīcu pakalpojumi | 5 | 5 |  |  |  | 8 |
| **Kopā** | **69** | **46** | **44** | **39** | **41** | **65** |
| Maksas programmās | Stādu audzētāji | 6 |  | 10 | 5 | 5 | 6 |
| Parka dārznieki  | 3 | 11 |  | 6 | 11 |  |
| Kokkopis |  |  | 10 | 8 | 10 | 10 |
| Dārzkopības tehniķis |  |  |  |  | 10 | 16\* |
| Ainavu būvtehniķis |  |  |  |  | 8 | 14\* |
| **Kopā** | **9** | **11** | **20** | **19** | **49** | **46** |
| **Kopā pavisam** |  | **78** | **57** | **64** | **58** | **90** | **111** |

\*Plānotais absolventu skaits

Pēdējos gados ir aktualizējies jauno speciālistu pieprasījums darba tirgū. Nozares uzņēmēji aktīvi sadarbojas ar BDV, savus nākošos kolēģus jau uzrunājot un piesaistot izglītības procesā.

4. tabula

**Bulduru Dārzkopības vidusskolas 2020./2021.mācību gadā izglītību ieguvušo absolventu nodarbinātība**

|  |  |
| --- | --- |
| Profesionālās izglītības absolventu proporcija, kuri nonākuši darba tirgū 1 gada laikā | 75% |
| Profesionālās izglītības absolventu skaits, kuri strādā nozarē un to procentuālā attiecība pret nodarbinātajiem absolventiem 1 gada salīdzinājumā | 83% |
| Profesionālās izglītības absolventu skaits, kuri turpina mācības nozarē (t.sk. augstākās izglītības pakāpē) | 22% |
| Darba devēju apmierinātība ar programmu absolventiem kopumā (fokusgrupu diskusijas, konventa diskusiju rezultāti) | Darba devēji visās specialitātēs ir apmierināti ar Bulduru Dārzkopības vidusskolas absolventiem. 81% no absolventiem iegūstot kvalifikāciju ir jau izteikts piedāvājums no darba devēja. |

Avots: BDV absolventu monitoringa dati

COVID 19 vīrusa pandēmijas laikā, daudzi izglītojamie pārtrauca mācības grūto materiālu apstākļu dēļ ģimenēs un uzsāka darba gaitas ar izvēlēto profesiju nesaistītā nozarē. Lai motivētu izglītojamos turpināt mācības izvēlētajā profesijā un pēc iespējas ātrāk iekļauties nozares uzņēmumos, BDV pilnveidoja mācību programmas atbilstoši Darba vidē balstītām mācībām.

LBTU un BDV darbības rezultātā uzlabojot skolas tēlu ir vērojama pieaugoša jauniešu un arī jauniešu vecāku interese par skolā īstenoto izglītības programmu apguvi, t.sk. Dārzkopības programmu, kurā jau trešo gadu mācības pirmajā kursā uzsāks vairāk kā 20 jaunieši.

Straujākam izglītojamo skaita pieaugumam BDV primāri ir nepieciešams valsts budžeta finansējums papildus budžeta vietu nodrošinājumam, kā arī nepieciešams turpināt infrastruktūras un izglītības programmu materiāltehniskās bāzes attīstību.

**2.Izglītības programmu līdzfinansēšana, uzturot infrastruktūru un materiālo bāzi.**

Profesionālās vidējās izglītības programmu finansēšanas pamatā ir noteiktais bāzes finansējuma (Normējamās izmaksas/dienesta viesnīcas izmaksas) apjoms un izglītības programmu minimālie koeficienti.

Saskaņā ar Izglītības likuma 59.pantu izglītības iestādes finansē to dibinātāji, savukārt Izglītības likuma 29.pants nosaka, ka izglītības iestādes dibinātājs nodrošina izglītības iestādes nepārtrauktai darbībai nepieciešamos finanšu un materiālos līdzekļus. Atbilstoši Profesionālās izglītības likuma 31.panta otrajai daļai IZM un nozaru ministrijas var noteikt valsts finansēto vietu skaitu izglītības iestāžu profesionālās izglītības programmās, tas attiecas arī uz profesionālās izglītības programmu īstenošanu augstākās izglītības iestāžu struktūrvienībās.

Atbilstoši likumam “Par sabiedrību ar ierobežotu atbildību "Bulduru Dārzkopības vidusskola"”, kurš stājās spēkā 2017.gada 15.janvārī, valsts nodrošina vidusskolas īstenoto profesionālās izglītības programmu īstenošanas segšanu, pārdalot valsts budžeta dotāciju no Izglītības un zinātnes ministrijas budžeta uz Zemkopības ministrijas budžetu. Pārdalītais dotācijas apmērs ir 644 767 Eur, kas atbilstoši ministru kabineta 2007. gada 2. oktobra noteikumos Nr. 655 "Noteikumi par profesionālās izglītības programmu īstenošanas izmaksu minimumu uz vienu izglītojamo" noteiktajam atbilst 176 valsts apmaksātām budžeta vietām.

Jāuzsver, ka jau 2021.gadā izglītojamo skaits Bulduru Dārzkopības vidusskolā pārsniedza piešķirtā finansējuma ietvaros noteikto izglītojamo skaitu par 16%, sasniedzot 205 izglītojamos (1.tabula) un izrādītā potenciālo izglītojamo un darba devēju interese liecina par turpmākām izglītojamo skaita palielināšanas iespējām, tam paredzot atbilstošu valsts budžeta finansējumu. Tas sniegtu papildus virzību valsts līmenī uz Nacionālajā attīstības plānā 2027.gadam noteikto mērķi: “Skolēnu proporcija vispārējā un profesionālajā izglītībā vidējās izglītības pakāpē 2027.gadā - 50/50 %”

Zemkopības ministrija ir sagatavojusi Prioritārā pasākuma pieteikumu “Valsts finansētu budžeta vietu palielinājums vidējās profesionālās izglītības programmās 2023.-2025.gadam, t.sk. Bulduru dārzkopības vidusskolā.

5. tabula

**Nepieciešamais papildus valsts budžeta finansējums budžeta vietu palielināšanai**

 **BDV 2023.-2025.gadā** (ievērojot šobrīd piemēroto normējamo izmaksu apmēru - 425,15 euro)

|  |  |
| --- | --- |
|  | Nepieciešamais papildus finansējums, euro |
| 2023.gads | 2024.gads | 2025.gads un turpmāk |
| Zemkopības ministrijas budžeta programma 22.01.00. "Profesionālā izglītība" | 159 544 | 255 271 | 295 157 |

Bulduru Dārzkopības vidusskolā 2023.gadā plānots sasniegt izglītojamo skaitu: 216 audzēkņi, tās ir papildus 40 valsts finansētas budžeta vietas. Lai nodrošinātu šādu izglītojamo skaitu, atbilstoši Ministru kabineta noteikumiem Nr. 655, 2023.gadā ir nepieciešams papildus valsts budžeta finansējums: 159 544 euro, 2024.gadā izglītojamo skaitu palielinot līdz 240, papildus 24 budžeta vietas un nepieciešamo finansējumu: 255 271 euro, 2025 gadā izglītojamo skaitu palielinot līdz 250, papildus 10 budžeta vietas un nepieciešamo finansējumu: 295 157 euro.

Tāpat kā augstākā izglītība, profesionālās izglītības programmas ir finansētas nepilnīgi un pat pie veiksmīgas izglītojamo komplektācijas, resursu ietilpīgu programmu (pie tādām attiecas ar lauksaimniecību, t.sk. dārzkopība un veterinārmedicīna, meža nozari saistītās izglītības programmas) īstenošana ir izaicinoša.

Pēc IZM pasūtījuma Rīgas Tehniskā universitātes veiktā pētījuma "Par profesionālās vidējās izglītības finansēšanu Latvijā, izglītības programmu izmaksu koeficientu aktualizēšanu, starptautiskā praksē un akadēmiskajā vidē teorētiski pamatotu profesionālās izglītības programmu īstenošanas finansēšanas modeli un priekšlikumi grozījumiem normatīvajos aktos" (turpmāk - pētījums) rezultāti apliecina nepieciešamību pārskatīt profesionālās izglītības programmu minimālo koeficientu vērtības izglītības programmu grupām un bāzes finansējuma apjomu. Ar veikto pētījumu var iepazīties Valsts kancelejas Pētījumu un publikāciju datu bāzē[[1]](#footnote-1).

Profesionālā vidējā izglītība ilgstoši netiek finansēta atbilstoši reālajām izmaksām:

* 2018. gada 13. decembrī Valsts sekretāru sanāksmē izsludināja informatīvo ziņojumu **“**Par profesionālās izglītības programmu finansēšanu” (VSS-1243, Nr. 49, 15.§), kura pamatā ir Rīgas Tehniskās universitātes pētījums. Ievērojot tā rezultātus, ir sniegti priekšlikumi turpmākajām darbībām profesionālās izglītības programmu finansēšanas modeļa pilnveidei līdz 2019. gada 31. decembrim.

Tajā paredzēts izdarīt grozījumus normatīvajos aktos, tostarp noteikumos Nr. 655, nosakot profesionālās izglītības programmu bāzes finansējumu uz vienu izglītojamo un aktualizējot normējamās izmaksas, izmaksu minimālos koeficientus piemērojot izglītības tematiskajām jomām, nevis izglītības programmu grupām, kā arī nosakot snieguma finansējuma piešķiršanas nosacījumus un kritērijus un kārtību, kādā valsts finansē pašvaldību un citu dibinātāju dibinātas profesionālās izglītības iestādes, kad to īstenotās profesionālās izglītības programmas atbilst informatīvajā ziņojumā minētajiem kritērijiem. I**nformatīvais ziņojums tālāku virzību nav guvis;**

* 2020. gada 12. novembrī Valsts sekretāru sanāksmē izsludināja konceptuālu ziņojumu “Par profesionālās izglītības programmu finansēšanu” (VSS-975, Nr. 45, 15. §), kas paredzēja viena izglītojamā bāzes izmaksu un dienesta viesnīcu izmaksu normatīva palielināšanu. 2020. gada 12. novembrī Valsts sekretāru sanāksmē izsludināja konceptuālu ziņojumu “Par profesionālās izglītības programmu finansēšanu” (VSS-975, Nr. 45, 15. §), kas paredzēja viena izglītojamā bāzes izmaksu un dienesta viesnīcu izmaksu normatīva palielināšanu.

Konceptuālais ziņojums izskatīts Ministru kabineta sēdē 2022. gada 15. februārī (protokols Nr. 8 43. §), atbalstot ziņojumā sniegtos priekšlikumus profesionālās izglītības programmu finansēšanas pilnveidei. 2022.gada 15.februāra MK rīkojums Nr.105 “Par konceptuālo ziņojumu "Par profesionālās izglītības programmu finansēšanu"”[[2]](#footnote-2) paredz virkni ar profesionālo vidējo izglītības programmu īstenošanu saistītas aktivitātes, t.sk. iespējamu bāzes finansējuma pakāpenisku palielinājumu vidēja termiņa budžeta ietvarā un pārskatāmā nākotnē arī izglītības programmu izmaksu koeficientu aktualizēšanu.

Ziņojumā identificēts papildus nepieciešamais valsts budžeta finansējums (konceptuālā ziņojuma 9. pielikums), lai BDV nodrošinātu valsts finansētas budžeta vietas saskaņā ar jauno aprēķinu.

Sadarbībā ar IZM ir sagatavots Prioritārā pasākuma koppieteikums par pakāpenisku (3 gadu periodā) bāzes finansējuma palielināšanu.

6. tabula

**Nepieciešamais papildus valsts budžeta finansējums, lai nodrošinātu BDV valsts finansētas budžeta vietas saskaņā ar jauno aprēķinu**

|  |  |  |  |
| --- | --- | --- | --- |
| Budžeta programma/resors | Normējamās izmaksas/DV izmaksas (saskaņā ar spēkā esošo aprēķinu), euro | Normējamās izmaksas/DV izmaksas (saskaņā ar jauno aprēķinu), euro | Nepieciešamais papildus finansējums, euro |
| 2023.gads | 2024.gads | 2025.gads un turpmāk |
| Zemkopības ministrijas budžeta programma 22.01.00. "Profesionālā izglītība" |  327 064  |  462 208  |  45 048  |  90 096  |  135 144  |
| t.sk. Bulduru Dārzkopības vidusskolai |  171 334  |  239 827  |  22 831  |  45 662  |  68 493  |

BDV apsaimnieko kopumā 31 ēku un būvi. Vairākas no tām ir neatbilstošā tehniskā stāvoklī. BDV turpmākai attīstībai ir nepieciešams atjaunot ēku tehnisko stāvokli, kā arī novērst komunikāciju katastrofālo tehnisko stāvokli, radot mūsdienu prasībām atbilstošu mācību vidi.

Ņemot vērā nepietiekošo valsts finansēto budžeta vietu skaitu, kā arī neatbilstoši zemo budžeta vietas bāzes finansējumu, šobrīd infrastruktūras uzturēšanas un izglītības procesa nodrošināšanas izmaksas nozīmīgā apjomā tiek segtas no BDV pašu ieņēmumiem. No valsts budžeta līdzekļiem BDV ēku uzturēšanai mēnesī var atvēlēt vidēji 3059 *euro* – tie ir aptuveni 6,3 % no nepieciešamajām uzturēšanas izmaksām.

7. tabula

**BDV finanšu līdzekļi, euro**

|  |  |  |  |  |  |  |
| --- | --- | --- | --- | --- | --- | --- |
|   | **2017. g.** | **2018. g.** | **2019. g.** | **2020. g.** | **2021.g.** | **2022.g.\*** |
|  |  |  |  |  |  |  |
| **Budžeta dotācija** | 644797 | 644797 | 644797 | 667597 | 702742 | 708707 |
| **Pašu ieņēmumi**, t.sk.: | 430 613 | 486 665 | 633226 | 672746 | 815086 | 922206 |
| Telpu nomas maksas | 112327 | 161377 | 202815 | 258765 | 257757 | 319534 |
| Zemes noma | 15188 | 10302 | 15853 | 30219 | 34150 | 25334 |
| Siltumnīcas produkcija | 75505 | 71971 | 90031 | 107675 | 146841 | 158498 |
| Komunālie pakalpojumi | 88235 | 85154 | 110644 | 79932 | 99487 | 139966 |
| Dienesta viesnīcas īres ieņēmumi | 93535 | 83606 | 101692 | 78916 | 47996 | 83413 |
| Maksas kursi (mūžizglītība) | 3086 | 11791 | 28411 | 48659 | 97897 | 43823 |
| Neklātienes mācību maksa | 23806 | 31447 | 48480 | 33868 | 44745 | 49250 |
| Sporta nama noma | 11584 | 12931 | 20085 | 13454 | 23466 | 28417 |
| Pārējie (dažādi pakalpojumi) | 7343 | 18084 | 15211 | 21252 | 62767 | 73971 |
| **Kopā** | **1 075 410** | **1 131 462** | **1 278 023** | **1 340 343** | **1517828** | **1630913** |
| Atbalsts materiālās bāzes pilnveidošanai, t.sk. LNG | 1 850 000 | 882 500 | 700 000 | 1 464 190 | 513 000 | 490000 |
| Eiropas Savienības struktūrfondu projekti | 140 507\*\* | 146 244\*\* | 72 901\*\* | *1 810 190\*\** | *316 728\*\** | *273058\*\** |
| Prioritārā pasākuma “Zemkopības ministrijas nozaru infrastruktūras pilnveidošana un resora valsts funkciju izpildes tehniskā nodrošinājuma atjaunošana, tai skaitā ieguldījumi meliorācijas sistēmās un investīcijas Zaļā kursa mērķu sasniegšanai”  |  |  |  |  |  | *6 682 000* |
| **Kopā** | **1 990 507** | **1 028 744** | **772 901** | **3 274 380** | **829 728** | **7 445 058** |
| ***PAVISAM KOPĀ*** | ***3 065 917*** | ***2 160 206*** | ***2 050 924*** | ***4 614 723*** | ***2 347 556*** | ***9 075 971*** |

\*provizoriskais ieņēmumu plāns

\*\*Norādītās summas ir tikai ES fondu finansējums

Līdz ar epidemioloģisko ierobežojumu atcelšanu 2022. gadā BDV aktīvi atsāka piedalīties Erasmus+ starptautiskajā pieredzes apmaiņā Eiropā (Beļģijā, Francijā, Nīderlandē, Ungārijā, Vācijā, Spānijā, Čehijā, Luksemburgā - 39 izglītojamie) un apmeklēt līdzīga profila profesionālās izglītības iestādes un prakses uzņēmumus, veicinot izglītojamo ieinteresētību nozares aktivitātēs.

2021./2022. mācību gadā 17% no kopējā izglītojamo skaita (34 topošie speciālisti) tika iesaistīti Latvijas darba devēju konfederācijas īstenotajā ESF projektā “Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos” (Nr. 8.5.1.0/16/I/001), kopumā 14 uzņēmumos.

8. tabula

**Eiropas Savienības līdzfinansētie projekti**

|  |  |  |  |  |  |
| --- | --- | --- | --- | --- | --- |
| Nr. | **KOPSAVILKUMS - ESOŠIE PROJEKTI** (Nosaukums, Projekta Nr.) | **Kopējais projekta budžets** | **BDV budžets EUR** | **Programmas līdzfinansējums %** | **Īstenošanas periods** |
|   | **ERAF projekts** |  |   |   |   |
| 1 | Energoefektivitātes paaugstināšanas pasākumu īstenošana Bulduru Dārzkopības vidusskolas ēku kompleksā Viestura ielā 6, Jūrmalā | 4722923 | 981592 | 79% | 01.05.2019-31.12.2023 |
|   |  **ESF projekti** |  |   |   |   |
| 2 | ESF projekts “Nodarbināto personu profesionālās kompetences pilnveide KKDP"  | 10455 | 10455 | 100% | 17.12.2020-30.04.2021 |
| 3 | ESF projekts “Nodarbināto personu profesionālās kompetences pilnveide ARB\_TM"  | 15162 | 15162 | 100% | 30.11.2020-10.03.2021 |
|   | **ELFA projekti / LAD** |  |   |   |   |
| 4 |  Biotehnoloģiju kompetences attīstība augstvērtīgu dārzkopības produktu ieguvei Nr.19-A01612-000006/ LAD 16.1 | 486991 | 289889 | 90% | 01.01.2020-30.06.2023 |
| 5 |  Demonstrējums: «Dažādu augu aizsardzības metožu ietekme uz sīpolaugu un zemeņu augšanu un ražu Latvijas apstākļos" LAD 130519/p29 | 59999 | 59999 | 100% | 17.05.2019-17.04.2023 |
| 6 | Ziemciešu genciānas un sudrabsveces mikropavairošanas tehnoloģiju izstrāde un iegūto jaunstādu pārbaude dažādos augšanas apstākļos Latvijā Nr. 19-00-A01620-000097 / LAD 16.2 | 100000 | 75000 | 90% | 01.04.2020-28.02.2023 |
| 7 | Bioloģiski audzēto kultūraugu ražības un kvalitātes paaugstināšana, izmantojot jaunus minerālorganiskos mēslošanas līdzekļus Nr. 19-00-A01620-000075 / LAD 16.2 | 99315 | 31079 | 88% | 01.04.2020-31.03.2023 |
| 8 | Autonoma robotizēta platforma Latvijas iDārzs – ilgtspējīgai stādaudzēšanas nozares attīstībai Nr.18-00-A01620-000021. / LAD 16.1. | 526018 | 357587 | 90% | 22.05.2020-30.04.2022 |
| 9 | Veselīgu stādu materiālu ieguve un inovatīvu audzēšanas metožu izmēģinājumi tautsaimniecībā nozīmīgiem kultūraugiem vertikālajā lauksaimniecībā | 500000 | 374000 | 90% | 01.09.2022-28.02.2026 |
| 10 | 3D fotogrammetrijas pielietošana un energoefektivitāti veicinošu inovāciju ieviešana optimālāku vides apstākļu nodrošināšanai Nr.22-00-A01612-000018  | 370 781 | 32164 | 90% | 01.09.2022-31.08.2024 |
|   | **INTERREG/ CENTRAL BALTIC projekti** |  |   |   |   |
| 11 | Centrālā Baltijas jūras reģiona pārrobežu sadarbības programmas projekts Nr.CB917 "Become more competitive!" | 624517 | 366177 | 86% | 01.03.2020-31.12.2022 |
|   | **ERASMUS + mobilitātes projekti**  |  |   |   |   |
| 12 | KA2 “Le bien-être de l’homme et son épanouissement par et avec la nature”/ Bien-être (Labsajūta)/ 2019-1-BE01-KA202-050485 |   | 26342 | 100% | 01.09.2019- 31.08.2022 |
| 13 | KA1 Mobilitāšu projekts “Eiropas garša un smarža 2"/ 2020-1-LV01-KA102-077203 |   | 138384 | 100% | 01.09.2020-28.02.2023 |
| 14 | KA229 Partnerības projekts "Naturschätze (Eiropas dabas bagātības)"/ 2020-1-AT01-KA229-078094\_6 |   | 32940 | 100% | 01.09.2020- 31.08.2023 |
| 15 | KA226 Partnerības projekts DER Horti "Digital Education Readiness in Horticulture"/ 2020-1-BE03-KA226-077500 |   | 14480 | 100% | 01.05.2021-30.04.2023 |
| 16 | KA220 Partnerības projekts "Sustainable Gardening for a Shared Future" / SG4SF 2021-1-BE03-KA220-VET-000033175 |   | 26933 | 100% | 01.12.2021- 30.11.2023 |
|   | **ERASMUS + stratēģiskās partnerības projekti** |  |   |   |   |
| 17 | K202 Stratēģiskās partnerības projekts "PROMOTION AND ALIGNMENT OF EUROPEAN TREE TECHNICIANS (ETT) QUALIFICATION IN EUROPE" / Nr. 2020-1-LV01-KA202-077586 arboristikā | 406 642 | 72473 | 100% | 01.09.2020-31.08.2023 |
| 18 | Erasmus Youth / Syderbean (Gotlande) Airoponika & Hidroponika | 60000 | 30000 | 100% | 01.09.2022-31.08.2024 |
|   | **NORDPLUS** |   |   |   |   |
| 19 | Urban Garden Specialist NPAD-2021/10161 | 43910 | 10510 | 100% | 01.07.2021-30.06.2023 |

Norādītās summas\*\* ir tikai ES fondu finansējums

**BDV pašu ieņēmumi ir palielinājušies par 52,8 %** (neskaitot Eiropas Savienības struktūrfondu projektu finansējumu)**, un tie ir novirzīti izglītības procesa līdzfinansēšanai.**

No pašu ieņēmumiem:

* ar izejvielām un materiāliem tiek nodrošināta mācību siltumnīca, iegādāts mazvērtīgais inventārs, kā arī laboratorijas darbības attīstībai nepieciešamie materiāli, kas vērsti uz ražošanu un peļņas gūšanu, kuru ieguldīt izglītības procesa nodrošināšanā;
* tiek samaksāti nepieciešamie izejmateriāli un pakalpojumi maksas kursu nodrošināšanai;
* tiek nodrošinātas piemaksas pedagogiem un personālam;
* tiek segti neattiecināmie izdevumi Centrālās finanšu un līgumu aģentūras (turpmāk – CFLA) administrētajos un citos īstenotajos projektos (CFLA projektā, kā arī citos projektos, kuros PVN nav iekļauts). BDV no pašu ieņēmumiem sedz arī priekšnodokļa proporciju, kas netiek atgūta no valsts;
* tiek samaksāti komunālo pakalpojumu, kārtējo remontu u.tml. izdevumi

9. tabula

**BDV finanšu līdzekļi izdevumi, euro**

|  |  |  |  |  |  |  |
| --- | --- | --- | --- | --- | --- | --- |
|   | **2017. g.** | **2018. g.** | **2019. g.** | **2020. g.** | **2021.g.** | **2022.g.\*** |
| **Budžeta dotācijas izlietojums** | 644797 | 644797 | 644797 | 667597 | 702742 | 708707 |
| **Izglītības procesa nodrošināšana, t.sk.:** | **602810** | **577869** | **584680** | **544177** | **656865** | **676138** |
| Darbinieku darba samaksa | 425647 | 392763 | 400410 | 375770 | 461733 | 487102 |
| VSAOI | 100410 | 94617 | 96459 | 90523 |  111232 | 114907 |
| Stipendijas | 71585 | 86566 | 86864 | 76953 | 82745 | 71989 |
| Apdrošināšana | 148 | 56 | 37 | 50 | 201 | 275 |
| Mācību materiāli | 5020 | 3867 | 910 | 881 | 3698 | 1865 |
| **Materiāltehniskās bāzes pilnveidošana** | **765** | **7906** |  **-**  |  **-**  | **-** | **-** |
| **Infrastruktūras uzturēšana, t.sk.:** | **30757** | **47493** | **38945** | **113079** | **36705** | **24825** |
| Komunālie izdevumi | 13219 | 24906 | 23437 | 101626 | 22372 | 5575 |
| Nekustamā īpašuma nodoklis | 15670 | 20885 | 13570 | 11162 | 11236 | 16829 |
| Pārējie uzturēšanas izdevumi | 1868 | 1702 | 1938 | 291 | 3097 | 2421 |
| **Citi izdevumi, tsk:** | **10465** | **11528** | **21172** | **10341** | **9172** | **7744** |
| Pakalpojumi no ārienes | 9912 | 11528 | 20774 | 4755 | 9054 | 6999 |
| Dabas resursu nodoklis, nodeva | 552 |  -  | 398 | 5586 | 118 | 745 |
| **Pašu ieņēmumu izdevumi**, t.sk.: | 430 613 | 486 665 | 633226 | 672746 | 815086 | 922206 |
| **Izglītības procesa nodrošināšana, tsk.:** | **15519** | **34416** | **66786** | **51246** | **91553** | **105600** |
| Darbinieku darba samaksa | 10371 | 27735 | 53820 | 41298 | 74078 | 85444 |
| VSAOI | 2446 | 6681 | 12965 | 9949 | 17475 | 20156 |
| Stipendijas | 2702 |  -  |  -  |  -  | - | - |
| **Materiāltehniskās bāzes pilnveidošana** |  -  |  -  |  -  |  -  | **9990** | **718** |
| **Infrastruktūras uzturēšana, t.sk.:** | **253039** | **47850** | **62299** | **131848** | **133330** | **193100** |
| Komunālie izdevumi | 219724 | 46134 | 55464 | 121215 | 54072 | 158529 |
| Nekustamā īpašuma nodoklis | 5226 |  -  | 6491 | 10542 |  11649 | 6071 |
| Pārējie uzturēšanas izdevumi | 28088 | 1716 | 344 | 91 | 67609 | 28500 |
| **Citi izdevumi, t.sk:** | **162056** | **404399** | **504141** | **489652** | **580213** | **622788** |
| Pārējo darbinieku darba samaksa  | 97599 | 271757 | 301469 | 287025 | 192838 | 257361 |
| Pārējo darbinieku DD VSAOI | 23024 | 65466 | 72624 | 69144 | 45490 | 60712 |
| Materiālu ieg. saimn. darbības nodrošināšanai | 18428 | 9344 | 9090 | 38581 | 150914 | 117908 |
| PVN maksājumi |  -  | 24733 | 58581 | 60642 | 81695 | 110212 |
| Ārpakalpojumi, remonta izdevumi | 22912 | 33099 | 62377 | 27105 | 108625 | 76345 |
| Dabas resursu nod., nodevas | 92 |  -  |  -  | 7155 | 651 | 250 |
| **Prioritārā pasākuma “Zemkopības ministrijas nozaru infrastruktūras pilnveidošana un resora valsts funkciju izpildes tehniskā nodrošinājuma atjaunošana, tai skaitā ieguldījumi meliorācijas sistēmās un investīcijas Zaļā kursa mērķu sasniegšanai” finansējuma izlietojums** |  |  |  |  |  | 6 682 000 |

\*provizoriskais izdevumu plāns

Uzsākot 2022/2023.mācību gadu, saimnieciskie apstākļi ir krasi izmainījušies un arvien pieaugošo kārtējo izmaksu situācijā esošo ieņēmumu apjoms būs nepietiekošs, lai spētu pilnvērtīgi nodrošināt atbilstošu infrastruktūras un materiālās bāzes atjaunošanu vai papildināšanu.

**II. Secinājumi un risinājumi turpmākai darbībai**

1. Kopš 2017. gada BDV kapitālsabiedrības statusā ir palielinājusi izglītojamo skaitu un pašu pelnīto līdzekļu apmēru, nodrošinot izglītības procesa norisi, būtiski to līdzfinansējot:
	* BDV izglītojamo skaits pieaudzis par 46%
	* BDV izglītojamo skaits maksas grupās palielinājies par 57%
	* BDV pašu ieņēmumi ir palielinājušies par 53%, sasniedzot aptuveni pusi no kopējiem skolas ieņēmumiem
2. Kapitālsabiedrības statuss sniedz priekšrocības izglītības procesam nepieciešamo izejmateriālu iegādē, kā arī izglītības procesā radītās produkcijas (stādi, ziedi, kompozīcijas u.c.) un sniegto pakalpojumu realizācijā atbilstoši mainīgai tirgus situācijai, gūtos ieņēmumus novirzot izglītības procesam un infrastruktūras uzlabošanai.
3. Ņemot vērā nepietiekami atvēlēto valsts budžeta finansējumu vidējai profesionālajai izglītībai, pašu ieņēmumi ir būtisks faktors tehnoloģiski ietilpīgu izglītības programmu īstenošanā un apjomīgās infrastruktūras uzturēšanā, kā arī konkurētspējas un izglītības kvalitātes nodrošināšanā, veicot ieguldījumus mācību procesa modernizācijā:
	* No valsts budžeta līdzekļiem BDV ēku uzturēšanai mēnesī var atvēlēt vidēji 3059 euro – tie ir tikai aptuveni 6,3 % no nepieciešamajām uzturēšanas izmaksām.
4. ZM un LBTU atbalsta IZM virzīto iniciatīvu profesionālās vidējās izglītības budžeta vietas bāzes finansējuma palielinājumam, tas sniegs iespēju tuvināt programmu finansējumu reālajām izmaksām, mazinās izglītības iestāžu infrastruktūras attīstības atkarību no neregulāri pieejamo ES fondu finansējuma piešķīrumiem.
5. Ņemot vērā informatīvajā ziņojumā sniegtos apsvērumus, ZM un LBTU redzējumā BDV kapitālsabiedrības statuss ir atbilstoši izvēlēts, lai nodrošinātu izglītības programmu ietvaros nepieciešamo praktisko apmācību, īstenojot pilnu produkcijas ražošanas un realizācijas ciklu.
6. Lai nodrošinātu nozares uzņēmēju pieprasījumu pēc lielāka sagatavoto nozares speciālistu skaita, ZM un LBTU ir identificējusi papildus valsts finansētu budžeta vietu nepieciešamību LBTU profesionālajās izglītības iestādēs, t.sk BDV. Papildus valsts finansētas budžeta vietas sniegtu virzību valsts līmenī uz NAP 2027 noteikto mērķi tuvinot profesionālajā izglītībā vidējās izglītības pakāpē izglītojamo īpatsvaru 50 %.

Zemkopības ministrs K. Gerhards

1. http://petijumi.mk.gov.lv [↑](#footnote-ref-1)
2. https://likumi.lv/ta/id/330051-par-konceptualo-zinojumu-par-profesionalas-izglitibas-programmu-finansesanu [↑](#footnote-ref-2)